દેશમાં થઈ રહેલી બળાત્કારની ઘટનાઓ અને કઠુઆ ગેંગ રેપ પર સદીના મહાનાયક અમિતાભ બચ્ચને પોતાનું મૌન તોડ્યું છે. અમિતાભે ગુરુવારે કહ્યું કે, આ મુદ્દા પર માત્ર વાત કરવાથી પણ ખરાબ અનુભવ થાય છે. અમિતાભે કહ્યું કે, આ પ્રકારના જધન્ય અપરાધો પર વાત કરવું ખૂબ જ ડરામણું છે. જણાવી દઈએ કે, અમિતાભ ‘બેટી બચાવો, બેટી પઢાઓ’ના બ્રાન્ડ એમ્બેસેડર છે. એક કાર્યક્રમમાં દેશમાં બની રહેલી બની રહેલી ઘટનાઓ વિશે તેમનો મત જાણવા માટે સવાલ કરવામાં આવ્યો હતો. આ પ્રસંગે અમિતાભની સાથે ઋષિ કપૂર પણ હાજર હતા.